open-index/open-wikipedia-markdown huggingface dataset:
Γου Ντεν-γι

Ο **Γου Ντεν-γι** (Wu Den-yih, κινέζικα: 吳敦義, Wu Dun-yi) είναι πολιτικός από τη Δημοκρατία της Κίνας και μέλος του κόμματος Κουομιτάνγκ (ΚΜΤ). Διορίστηκε πρωθυπουργός της χώρας του το Σεπτέμβριο του 2009 έως το 2012. Από τις αρχές του 2012 ως το 2016 ήταν αντιπρόεδρος της χώρας.

## Προφίλ
Γεννήθηκε στο Τσαοτούν στις 30 Ιανουαρίου του 1948. Διορίστηκε δήμαρχος του Καοχσιούνγκ το 1990 και διατηρήθηκε στο αξίωμα αυτό ως το 1998, οπότε ηττήθηκε στις εκλογές από τον Φρανκ Χσιεχ. Ο Γου είναι βουλευτής της Γιουάν και από το 2007 είναι γενικός γραμματέας του KMT. 

Στις 8 Σεπτεμβρίου του 2009, έπειτα από την παραίτηση του πρωθυπουργού Λιου Τσάο-σιουάν ο πρόεδρος Μα Γινγκ-τζέου τον διόρισε νέο πρωθυπουργό. Την επόμενη ημέρα παρουσίασε την κυβέρνησή του. Στις 10 Σεπτεμβρίου το παλαιό υπουργικό συμβούλιο παραιτήθηκε και ο Γου ανέλαβε επίσημα την πρωθυπουργία.

Τον Ιούνιο του 2011 ανακοινώθηκε πως ο Γου Ντεν-γι θα ήταν υποψήφιος αντιπρόεδρος στις εκλογές του 2012, στο πλευρό του Μα Γινγκ-τζέου. Μετά τη νίκη του Μα στις εκλογές του Ιανουαρίου 2012, ο Γου Ντεν-γι ανέλαβε την θέση.

## Παραπομπές


Κατηγορία:Πρωθυπουργοί της Ταϊβάν
Κατηγορία:Δήμαρχοι της Καοσιούνγκ
Κόμμα Δημοκρατικού Σοσιαλισμού

Το **Κόμμα Δημοκρατικού Σοσιαλισμού** (**ΚΟ.ΔΗ.ΣΟ.**) ήταν ελληνικό πολιτικό κόμμα, από τα μετριοπαθή κεντρώα κόμματα της μεταπολίτευσης.

## Ιστορικό
Το Κόμμα Δημοκρατικού Σοσιαλισμού ιδρύθηκε στις αρχές του 1979 από στελέχη κυρίως προερχόμενα από τη διάσπαση της Ενώσεως Δημοκρατικού Κέντρου που είχε προηγηθεί το 1978. Την ιδρυτική ομάδα απετέλεσαν ο Γιάγκος Πεσμαζόγλου, η Βιργινία Τσουδερού, ο Δημήτριος Καρδάρας, ο Κώστας Αλαβάνος, ο Χαράλαμπος Πρωτοπαπάς και ο Γεώργιος Μυλωνάς. Στην ιδρυτική συνδιάσκεψη της Θεσσαλονίκης (17-18 Μαρτίου 1979), πρόεδρος του νέου κόμματος εκλέχτηκε ο Γιάγκος Πεσμαζόγλου. Δεδομένου ότι κάποια από αυτά τα στελέχη είχαν ήδη εκλεγεί βουλευτές στις εκλογές του 1977, το ΚΟ.ΔΗ.ΣΟ. εκπροσωπήθηκε στη Βουλή των Ελλήνων με τέσσερις βουλευτές.

Μετείχε για πρώτη φορά στις εκλογές του 1981 σε κοινή κάθοδο με το Κόμμα Αγροτών και Εργαζομένων (Κ.Α.Ε.) του Αλέξανδρου Μπαλτατζή (41.126 ψήφοι, 0,72% και καμία έδρα), ενώ στις ευρωεκλογές που διεξήχθησαν ταυτόχρονα έλαβε 241.666 ψήφους (4,26%) και μία έδρα για τον πρόεδρο Γιάγκο Πεσμαζόγλου.

Ακολούθησε η κάθοδος στις ευρωεκλογές του 1984, όπου όμως ήρθε μία εκλογική ήττα (47.389 ψήφοι, 0,80% και καμία έδρα), πράγμα που οδήγησε τον Γιάγκο Πεσμαζόγλου σε παραίτηση από την προεδρία και στη συνέχεια σε αποχώρηση από το κόμμα.

Η αποχώρηση του Γιάγκου Πεσμαζόγλου (ο οποίος αργότερα συνεργάστηκε με τη Νέα Δημοκρατία) καθώς και οι αποχωρήσεις κι άλλων στελεχών που είχαν προηγηθεί (ανάμεσά τους οι Βιργινία Τσουδερού και Σωτήρης Κούβελας, μετέπειτα υπουργοί στην κυβέρνηση Μητσοτάκη), οδήγησαν το κόμμα στην απόφαση να μην κατέλθει αυτόνομα στις εκλογές του 1985, αλλά να συνεργαστεί με τη Νέα Δημοκρατία και να εξασφαλιστεί μία έδρα για τον πρόεδρο του κόμματος.

Στις 5 Ιουλίου 1988 ο Μπάμπης Πρωτοπαπάς (μερικά χρόνια νωρίτερα ο ίδιος είχε υπάρξει στέλεχος της Αριστερής Συμμαχίας) εκλέχθηκε πρόεδρος από το συνέδριο του κόμματος και έστρεψε το ΚΟ.ΔΗ.ΣΟ. σε πιο αριστερή κατεύθυνση, συμμετέχοντας στη δημιουργία του Συνασπισμού της Αριστεράς και της Προόδου, μαζί με το Κομμουνιστικό Κόμμα Ελλάδας, την Ελληνική Αριστερά, την Ενιαία Δημοκρατική Αριστερά και άλλα μικρότερα κόμματα.

Η ενσωμάτωση του κόμματος στο Συνασπισμό, σήμανε και την αναστολή της λειτουργίας του.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Έντυπα
* **Δημοκρατικός Σοσιαλιστικός Αγώνας** (1980-1981;), έκδοση της ΕΚΔΟΣΕΙΣ ΚΟΔΗΣΟ ΕΠΕ, ασπρόμαυρη εύρους 12-15 σελίδων, αρχικώς δεκαπενθήμερη, εβδομαδιαία από τον Σεπτέμβριο 1981 ως την διακοπή της έκδοσης. 
* **Σοσιαλδημοκρατική Πορεία** (1987-1989): Το Κόμμα Δημοκρατικού Σοσιαλισμού εξέδιδε την δεκαπενθήμερη Εφημερίδα "Σοσιαλδημοκρατική Πορεία" έκδοση της Επιτροπής Πληροφόρησης του κόμματος. Η Εφημερίδα είναι 8-σέλιδη μεσαίου μεγέθους και δίχρωμη.

## Παραπομπές
Μάριους Μίτου

Ο **Μάριους Μίτου** είναι Ρουμάνος επαγγελματίας ποδοσφαιριστής γενήθηκε στις 10 Σεπτεμβρίου 1976 στο Βουκουρέστι και έχει αγωνιστεί σε πολλούς συλλόγους μεταξύ αυτών η Στεάουα Βουκουρεστίου και η ΡΣΚ Άντερλεχτ στην Ελλάδα έχει αγωνιστεί με τη Skoda Ξάνθη ενώ την αγωνιστική περίοδο 2009-10 αγωνίστηκε με τη φανέλα του Πανθρακικού.Απο το 2010 αγωνίζεται με τη φανέλα τις Şoimii Pâncota στη Ρουμανία.

## Πηγές-Συνδέσεις
* Τα Στατιστικά του Μίτου
* Τα Στατιστικά του Μίτου στο soccerway 

Ρουμάνοι ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Πανθρακικού
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές ΦΚ Μεταλούργκ Ντονέτσκ
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές ΡΣΚ Άντερλεχτ
Κατηγορία:Ποδοσφαιριστές ΡΑΑ Λουβιερουάζ
Κατηγορία:Ποδοσφαιριστές Λιρς ΣΚ
Κατηγορία:Ποδοσφαιριστές Ρ. Γουάιτ Ντάρινγκ Μόλενμπεκ
Κατηγορία:Ποδοσφαιριστές ΦΚ Ουνιβερσιτάτεα Κραϊόβα
Κατηγορία:Ποδοσφαιριστές ΦΚ Προγκρέσουλ Βουκουρέστι
Κατηγορία:Ποδοσφαιριστές ΦΚ Φάρουλ Κονστάντσα
Κατηγορία:Ποδοσφαιριστές Στεάουα Μιζίλ
Κατηγορία:Ποδοσφαιριστές ΦΚΜ Τιργκόβιστε
Κατηγορία:Ποδοσφαιριστές ΑΦΚ Ροκάρ Βουκουρέστι
Κατηγορία:Ποδοσφαιριστές ΚΣΜ Ρίμνικου Βίλτσεα
Κατηγορία:Ρουμάνοι ποδοσφαιριστές στο εξωτερικό
Ευκτήριο του Αγίου Νικολάου

Το **ευκτήριο του Αγίου Νικολάου** υπήρξε ελληνική χριστιανική εκκλησία στην Κωνσταντινούπολη.

## Η τοποθεσία του ευκτήριου
Το κτίριο βρίσκεται κτισμένο στο εσωτερικό κήπου γεμάτου δέντρων και λαχανικών καλουμένου «Μπογδάν Σεράι», δηλαδή «ανάκτορο της Μολδαβίας». Ο κήπος βρίσκεται λίγα βήματα ανατολικά του «Κεφελή μεστζηδί», της παλιάς Μονής Μανουήλου. Από τον κήπο αυτό έχουμε θέα στο λιμάνι και σε όλη την απέναντι πόλη.

## Περιγραφή του ευκτήριου
Στον κήπο αυτό δεν υπάρχουν άλλα κτίσματα. Το ευκτήριο στέκει μεμονωμένο. Έχει μήκος 6,20 μέτρα και πλάτος 3,5 μέτρα. Φέρει τρούλο μικρό, σήμερα ετοιμόρροπο. Το δάπεδο της εκκλησίας είναι δύο μέτρα άνω της γης. Οι εσωτερικοί του τοίχοι είναι γεμάτοι ζωγραφικές αναπαραστάσεις αγίων, που έχουν υποστεί βανδαλισμούς στα πρόσωπα από πέτρες και σίδερα. Από την σκεπή και τα κατεστραμμένα παράθυρα ρέει το νερό της βροχής. Κάτω από το δάπεδο υπάρχει χαμηλός ισόγειος χώρος, γεμάτος ακαθαρσίες.

Με την αλλαγή χεριών το κτίριο επισκευάστηκε ορισμένες φορές. Παλιά και νέα κονιάματα σκεπάζουν τους εσωτερικούς τοίχους. Πολλές παλιές εικόνες έχουν αφαιρεθεί και καινούργιες έχουν ζωγραφιστεί.

Στην δεξιά εξωτερική πλευρά του ευκτήριου υπάρχει σειρά τετραγωνικών οπών, όπου παλιά στηρίζονταν οι ξύλινοι δοκοί του Μολδαβικού ανακτόρου. Το ανάκτορο αυτό πυρπολήθηκε και γι' αυτό δεν έχουν μείνει ίχνη του.

Μέσα στον κήπο υπάρχουν κιονόκρανα, λαξευμένοι λίθοι και τμήμα σαρκοφάγου ευτελεστάτης εργασίας.

## Ιστορία του ευκτήριου
Το ευκτήριο αυτό είναι το μοναδικό που σώζεται. Ποιανού άγιου το όνομα τιμούσαν δεν είναι γνωστό. Άλλοτε ήταν εκκλησία του Αγίου Νικολάου και ανήκε σε αρχαίο ανάκτορο, όπως συμπίπτει και με τα λεγόμενα του  κ. Βυζαντίου περί «Βλαχ-σεράι» και «Μπογδάν-σεράι». Σύμφωνα με αυτά, το Μπογδάν-σεράι κτίστηκε από τον Τέουτουλ Λογκοφέρτου, πρέσβη του Πέτρου Ραχέσκου, ηγεμόνα της Μολδαβίας. Εδώ κατοίκησε και ο ηγεμόνας της Μολδαβίας, όταν ήλθε στην Κωνσταντινούπολη για να προσφέρει στον μελάλο Σουλεϊμάν την υποταγή της Μολδαβίας. 

Ο ναός αυτός δεν μνημονεύεται στην Βυζαντινή ιστοριογραφία. Εδώ μετά την Άλωση είχαν το κατάλυμα τους οι πρέσβεις και ηγεμόνες της Μολδαβίας, όταν έρχονταν στην Κωνσταντινούπολη. 

Κατά μια άλλη εκδοχή το ευκτήριο ήταν αρχαίο Βυζαντινό κτίριο και όχι Μολδαβικό. Βρίσκονταν εδώ ως κατάλυμα του επίσημου Βυζαντινού πατρικίου. 

Το ευκτήριο δεν έχει μετατραπεί σε τέμενος. Βρίσκεται όμως παραμελημένο και γεμάτο σκουπίδια.

## Κειμήλια του ευκτήριου
Το κτίριο είναι πολύτιμο, αφού από εδώ μαθαίνουμε το σχήμα και το μέγεθος των συχνά αναφερόμενων Βυζαντινών ευκτηρίων στα σπίτια των πατρικίων.

## Πηγές
* 

Κατηγορία:Εκκλησίες και μοναστήρια της Βυζαντινής Κωνσταντινούπολης
Κατηγορία:Εκκλησίες του 14ου αιώνα
Κατηγορία:Φατίχ
Κατηγορία:Βυζαντινή θρησκευτική αρχιτεκτονική
Κατηγορία:Ιστορία της Μολδαβίας (1504-1711)
Κωνσταντινουπολη
Τέμενος της Πύλης του Ιησού

Το **Τέμενος της Πύλης του Ιησού** () υπήρξε Βυζαντινή Ορθόδοξη εκκλησία, αγνώστου ονόματος στην Κωνσταντινούπολη, η οποία μετατράπηκε σε Ισλαμικό Τέμενος κατά την Οθωμανική αυτοκρατορία. 

## Η τοποθεσία του ναού
Το κτίριο βρίσκεται ανατολικά της συνοικίας των «Έξι μαρμάρων», κοντά στην οδό «Πύλη του Ιησού». Βρίσκεται κοντά στο τέμενος «Σανδζακδάρ», την πάλαι Μονή των Γαστρίων.

## Περιγραφή του ναού
Το κτίριο είναι αρχαιότατο. Στην πίσω μεριά έχει εκτενή κήπο. Στην ανατολική πλευρά της εκκλησίας υπήρχε αρχαία ενεπίγραφη πλάκα, η οποία επετειχίσθη στην δεξιά πλευρά του θυσιαστηρίου. Στον δεξιό τοίχο βλέπουμε την απεικόνιση του Ευαγγελισμού. 
Πάνω από την καθολική θύρα του ναού βρίσκεται μικρό κατηχούμενο, που υποστηρίζεται από ξύλινους στύλους. Οι λευκοί τοίχοι είναι καλυμμένοι με ονόματα Μουσουλμάνων Αγίων.

Το κτίριο έχει στέγη ξύλινη, μήκους είκοσι πέντε βημάτων. Στον περίβολο σώζεται μεγάλο Βυζαντινό κιονόκρανο.

## Ιστορία του ναού
Το κτίριο πιθανός ήταν μοναστήρι, ή ευκτήριο μοναστηριού. Ο Σεΐδ Αλής δεν μνημονεύει ούτε το τέμενος, ούτε το αρχικό όνομα του ναού. Πρόκειται όμως περί Βυζαντινού κτηρίου, όπως φαίνεται από την βυζαντινή τοιχοποιία. Ως γνωστό, η συνοικία των «Έξι μαρμάρων» βρίσκονταν έξω από τα τείχη του Μεγάλου Κωνσταντίνου, των οποίων τα δυτικά όρια αγνοούμε. Σύμφωνα με τον Κωδινό «*το δε χερσαίον τείχος ανέβαινεν έως το εξακίονον*» και πάλι «*το εξακιόνιον χερσαίον ήν τοίχος παρά του μεγάλου Κωνσταντίνου κτισθέν*». Στην συνοικία αυτή βρισκόταν μια μαρμάρινη στήλη, το «*εξωκιόνιον*», που σημαίνει ο «*έξω κίονας*», δηλαδή η «*έξω στήλη*». Όταν η συνοικία αυτή συμπεριλήφθηκε στα εντός των Θεοδοσιακών τειχών, οι κάτοικοι ξέχασαν την σημασία της λέξης και το μετέτρεψαν σε «*έξι κίονες*» και «*έξι μάρμαρα*». Οι Τούρκοι το μετέφρασαν και το έκαναν «*Αλτή μερμέρ*». Γνωστοί είναι και οι «Εξωκιονίτες Αρειανοί''», διότι τελούσαν τις λιτανείες τους στην συνοικία αυτή. 

Ίσως το κτίριο να ήταν εκκλησία που να έφερε άλλο ένα κοντινό ευκτήριο ή αγίασμα σκεπασμένο με θόλο ή ξύλινο όροφο. Πάντως η εκκλησία αυτή μάλλον δεν ήταν μοναστήρι, όπως συμπεραίνουμε από τον στενότατο περίβολο και τις πλησίον δύο οδούς. Από την απεικόνιση του Ευαγγελισμού θα μπορούσαμε να υποθέσουμε ότι ίσως να ήταν μια από τις τριάντα έξι εκκλησίες που ήταν αφιερωμένες στην Θεοτόκο.

Σύμφωνα με τα γραφόμενα του Σεΐδ Αλή, ο Κεμανκές Μουσταφά πασάς μετέτρεψε την εκκλησία σε Οθωμανικό τέμενος. Ο Πασάς αυτός καρατομήθηκε επί πρωθυπουργίας του το έτος 1643 και ετάφη σε ειδικό μαυσωλείο που ανεγέρθη στο ίδιο το τέμενος. 

Η χρήση του ναού πριν την μεταβολή του σε τέμενος δεν μας είναι γνωστή.

## Κειμήλια του ναού
Στον περίβολο του ναού είναι θαμμένος ο Κεμνκές Μουσταφά πασάς που μετέτρεψε τον ναό σε τέμενος.

## Παραπομπές


## Πηγές
* 

Ιησου
Ιησου
Κατηγορία:Τζαμιά στην Κωνσταντινούπολη
Δήμητρα (πλανήτης νάνος)

Η **Δήμητρα** (ονομασία μικρού πλανήτη: **1 Δήμητρα**, , Σίρις, σύμβολο: 16px|⚳) είναι ο μικρότερος πλανήτης νάνος του Ηλιακού μας συστήματος και ο μόνος που βρίσκεται μέσα στην Κύρια Ζώνη Αστεροειδών. Επίσης είναι ο πρώτος αστεροειδής που ανακαλύφθηκε ποτέ, καθώς παλαιότερα είχε ταξινομηθεί ως αστεροειδής. Ανακαλύφθηκε τυχαία την Πρωτοχρονιά του 1801 (την πρώτη νύχτα του 19ου αιώνα) από τον Σικελό αστρονόμο Τζουζέπε Πιάτσι, στο αστεροσκοπείο του Παλέρμο της Σικελίας. Στην αρχή νόμιζε ότι είχε ανακαλύψει έναν νέο αστέρα, μετά ένα κομήτη. Όταν διαπιστώθηκε ότι ήταν μικρός πλανήτης που περιφερόταν γύρω από τον Ήλιο, του έδωσε το όνομα της θεάς - αρχαίας προστάτιδας της Σικελίας, αφού και οι πλανήτες είχαν ονόματα αρχαίων Ελλήνων θεών. Η απόσταση του αντικειμένου υπολογίστηκε λίγο μετά από τον Καρλ Φρίντριχ Γκάους κάπου ανάμεσα στον Άρη και τον Δία. Σύντομα, αποδείχτηκε ότι είναι ο μεγαλύτερος από τους αστεροειδείς της Κύριας Ζώνης Αστεροειδών. Η Δήμητρα είναι το μόνο αντικείμενο στη ζώνη των αστεροειδών που είναι γνωστό ότι είναι επαρκώς μεγάλο έτσι ώστε να στρογγυλοποιείται από τη δική του βαρύτητα (αν και απαιτείται λεπτομερής ανάλυση για να αποκλειστεί το ότι ο 4 Εστία δεν κάνει το ίδιο), με μέγιστη διάμετρο 975 χιλιόμετρα και ελάχιστη 909 χιλιόμετρα.
thumb|left|260px|Η περιστροφή της Δήμητρας φωτογραφημένη από το Χαμπλ. Η φύση του λευκού σημείου παραμένει μυστηριώδης.

Λόγω του μικρού της μεγέθους, η Δήμητρα δεν έχει φωτογραφηθεί σε μεγάλη ανάλυση από τη Γη. Οι φωτογραφίες από το διαστημικό τηλεσκόπιο Χαμπλ δείχνουν μια επιφάνεια με μεγάλες αντιθέσεις στη φωτεινότητα, και ένα μυστηριώδες λευκό σημείο. Από φασματοσκοπικές παρατηρήσεις ξέρουμε ότι η Δήμητρα αποτελείται κατά ένα μεγάλο ποσοστό από πάγο νερού, που σε ποσότητα είναι ίσως περισσότερο απ' όσο το σύνολο του γλυκού νερού που υπάρχει στη Γη.

Η *[[Διαστημική αποστολή Dawn|διαστημοσυσκευή Dawn]]* της NASA μπήκε σε τροχιά γύρω από τη Δήμητρα στις 6 Μαρτίου 2015. Σε φωτογραφίες που τράβηξε η συσκευή στις 19 Φεβρουαρίου διακρίνονται δύο περιοχές με υψηλή λευκαύγεια μέσα σε ένα κρατήρα, των οποίων η ανακλαστικότητα θεωρείται ότι οφείλεται στην παρουσία πάγου ή αλάτων. Στις 11 Μαΐου 2015, η NASA δημοσίευσε μια εικόνα υψηλότερης ανάλυσης που δείχνει ότι, αντί για ένα ή δύο σημεία, υπάρχουν στην πραγματικότητα πολλά. Στις 9 Δεκεμβρίου 2015, επιστήμονες της NASA ανέφεραν ότι τα φωτεινά σημεία της Δήμητρας μπορεί να σχετίζονται με έναν τύπο άλατος, ιδιαίτερα μια μορφή αλατόνερου που περιέχει θειικό μαγνήσιο.

## Παραπομπές


## Εξωτερικοί σύνδεσμοι
* 
* Προσομοίωση τροχιάς (Java Applet)

Κατηγορία:Πλανήτες Νάνοι του Ηλιακού Συστήματος
Δήμητρα
Κατηγορία:Δήμητρα
Αλμπέρ (Σομ)

Το **Αλμπέρ** (, ,  ή ) είναι γαλλική κοινότητα στο νομό της Σομ, στη διοικητική περιοχή των Ω-ντε-Φρανς.

Το σημερινό της όνομα δόθηκε όταν δωρήθηκε από τον Βασιλέα της Γαλλίας Λουδοβίκο ΙΓ΄ στον Κάρολο ντ' Αλμπέρ. Γύρω από την πόλη αυτή κατά τον Α΄Παγκόσμιο Πόλεμο διεξάχθηκαν τρεις σφοδρές μάχες το 1914, 1916 και 1918, κατά τις οποίες δύο φορές ανακαταλήφθηκε. Το 1950 αριθμούσε περίπου 10.000 κατοίκους. Περίπου τον ίδιο αριθμό παρουσιάζει και σήμερα.

Σημαντικά κτίρια της πόλης είναι ο ομώνυμος πύργος καθώς και ο υπέροχος μητροπολιτικός ναός αφιερωμένος στη "Παναγία του Μπρεμπιέρ" (Brebières). Στην πόλη βρίσκεται το Μουσείο Σομ 1916, αφιερωμένο στη μάχη του Σομ του 1916.

## Λαογραφία
  
Σημειώνεται ότι ο θόλος του κωδωνοστασίου της εκκλησίας της "Παναγίας του Μπρεμπιέρ" επιστέφεται από ένα μεγάλο άγαλμα της Παναγίας, που κρατά υπερυψωμένα το θείο βρέφος. Κατά τη διάρκεια των σφοδρών μαχών το άγαλμα εβλήθη από μια γερμανική οβίδα με συνέπεια να πάρει κλίση 105° (15 δηλαδή μοίρες κάτω του οριζοντίου) χωρίς όμως να πέσει.

Σε αυτή τη θέση έμεινε μέχρι τον Μάρτιο του 1918 οπότε και κατέπεσε. Μάλιστα οι κάτοικοι τότε πίστευαν πως με την τελική πτώση θα επέρχονταν και η λήξη του πολέμου αλλά και της βασιλείας των Χοεντσόλερν, που πράγματι συνέβησαν. Μετά τη λήξη του πολέμου ο ναός αναστηλώθηκε περισσότερο περίλαμπρος και το άγαλμα του θόλου φέρει το όνομα "Παναγία η Κρεμάμενη", αν και έχει επίσης αναστηλωθεί.

Η Αλμπέρ είναι, σήμερα, περισσότερο γνωστή για την εξειδικευμένη βιομηχανία κατασκευής μηχανικών εργαλείων.

## Δείτε επίσης
* Μάχη του Αλμπέρ (1914)
* Μάχη του Αλμπέρ (1916)
* Μάχη του Αλμπέρ (1918)

## Παραπομπές


## Εξωτερικοί σύνδεσμοι
* 
* 
*  

Κατηγορία:Κοινότητες της Σομ
Ρουφ

Το **Ρουφ** είναι συνοικία της Αθήνας που βρίσκεται νοτιοδυτικά της Ομόνοιας στην περιοχή των οδών Πειραιώς και Πέτρου Ράλλη. Το Ρουφ ήταν παλιά βιομηχανική ζώνη, αλλά σταδιακά οι βιομηχανίες απομακρύνθηκαν σε μεγάλο ποσοστό. Η περιοχή οφείλει την ονομασία της στο Βαυαρό επιχειρηματία Ρουφ, ο οποίος, κατά τη διάρκεια της βασιλείας του Όθωνα, αγόρασε μεγάλες εκτάσεις σε αυτήν την τοποθεσία για να κάνει μια φάρμα. Όταν ο σιδηρόδρομος πέρασε από αυτή την περιοχή, ο τοπικός σταθμός ονομάστηκε Ρουφ.

Στην περιοχή υπάρχει το στρατόπεδο του Ρουφ, το οποίο κτίστηκε την περίοδο του Μεσοπολέμου. Πρόκειται για το άλλο μεγάλο στρατόπεδο του δήμου Αθηναίων μετά το στρατόπεδο στου Γουδή. Από το Ρουφ διέρχεται ο σιδηρόδρομος του ΟΣΕ και διαθέτει σταθμό στην περιοχή, τον σταθμό Ρουφ. Η συνοικία διαθέτει ποδοσφαιρική ομάδα με σημαντική ιστορία, τον Π.Α.Ο. Ρουφ.

## Ιστορικά
Επί Εθνικού Διχασμού (1915-1917), σημαντικές μάχες έλαβαν χώρα στην συνοικία κατά τη διάρκεια των Νοεμβριανών.   

## Παραπομπές


## Εξωτερικοί σύνδεσμοι
* 

Κατηγορία:Συνοικίες και περιοχές Αθήνας
Hala Arena

Η **Hala Arena** () είναι κλειστή αρένα στο Πόζναν της Πολωνίας. Χρησιμοποιείται κυρίως για αγώνες πετοσφαίρισης, καλαθοσφαίρισης και για συναυλίες. Η Hala Arena εγκαινιάστηκε το 1974 και έχει χωρητικότητα 5.000 θεατών. Στο στάδιο φιλοξενήθηκαν οι αγώνες του πρώτου προκριματικού ομίλου του Ευρωμπάσκετ 2009.

## Παραπομπές


Κατηγορία:Αθλητικές εγκαταστάσεις στο Πόζναν
Κατηγορία:Γήπεδα καλαθοσφαίρισης στην Πολωνία
Κατηγορία:Γήπεδα πετοσφαίρισης στην Πολωνία
Κατηγορία:Κλειστά στάδια στην Πολωνία
Άγιος Αρτέμιος (Αθήνα)

Ο **Άγιος Αρτέμιος** είναι συνοικία της Αθήνας γύρω από την ομώνυμη εκκλησία της οδού Φιλολάου στο Παγκράτι.  Είναι πυκνοδομημένη περιοχή που βρίσκεται ανάμεσα στο Μετς, το Παγκράτι, τον Βύρωνα, τον Υμηττό, τη Δάφνη και τον Νέο Κόσμο. 

Το παλαιότερο όνομα της περιοχής ήταν Γούβα. Η κεντρική αρτηρία της συνοικίας είναι η οδός Φιλολάου. Στην περιοχή στεγάζονται τα δημοτικά σχολεία 126ο και 91ο Αθηνών και τo 13ο γυμνάσιο και 13ο λύκειο Αθηνών.

## Πρόσωπα
* Σπύρος Ζαγοραίος, τραγουδιστής 
* Νίκος Σεργιανόπουλος, ηθοποιός 
* Κώστας Μπερικόπουλος, ηθοποιός
* Τίνα Σπάθη, ηθοποιός 

## Παραπομπές


Κατηγορία:Συνοικίες και περιοχές Αθήνας
Γούβα (συνοικία)

Η **Γούβα** είναι πυκνοδομημένη συνοικία της Αθήνας που βρίσκεται στη νοτιοανατολική πλευρά του δήμου Αθηναίων. Στα νότια συνορεύει με τον Νέο Κόσμο και τη Δάφνη, στα βόρεια με το Παγκράτι και τον Βύρωνα, στα ανατολικά με τον Υμηττό και στα δυτικά με την περιοχή του Μετς. Στην περιοχή της βρίσκονται η πλατεία Αμβροσίου Πλυτά, η εκκλησία του Αγίου Αρτεμίου και ο Άγιος Δημήτριος, τα δημοτικά σχολεία 90ο, 123ο και 91ο Αθηνών και μετά τη μεταστέγασή του το 13ο Γυμνάσιο και Λύκειο Αθηνών. Η τοπική ομάδα της περιοχής είναι ο Αρίων Γούβας. Οι μεγαλύτερες τοπικές οδοί της είναι η Φιλολάου, η Ιλιάδος και στα σύνορά της είναι: η λεωφόρος Υμηττού στα δυτικά της, η λεωφόρος Ηλιουπόλεως στα νότιά της και η οδός Εμπεδοκλέους στα βόρειά της. Παλαιότερα η περιοχή Κάτω Γούβας θεωρούνταν η περιοχή γύρω από τον Άγιο Αρτέμιο και Άνω Γούβας η περιοχή γύρω από την λεοφώρο Εμπεδοκλέους. 

## Ιστορία
Η ονομασία της οφείλεται στη σχετικά χαμηλή θέση της, ιδιαίτερα στο βόρειο τμήμα της. Παλαιότερα ήταν έλος.

## Παραπομπές


Κατηγορία:Συνοικίες και περιοχές Αθήνας
Τέμενος Σεκμπάν μπασή

Το **Τέμενος του αρχιχωροφύλακος** (Τουρκικά: Sekbanbaşı Mescidi ή *Σεκμπάν μπασή μεστζηδί*) υπήρξε Βυζαντινή χριστιανική εκκλησία αγνώστου ονόματος στην Κωνσταντινούπολη . Η εκκλησία μετατράπηκε επί Οθωμανικής αυτοκρατορίας σε Ισλαμικό Τέμενος και το 1935 κατεδαφίστηκε (τότε ήταν ερειπωμένο τέμενος) για να γίνει η σημερινή λεωφόρος Ατατούρκ στην Κωνσταντινούπολη .

## Η τοποθεσία του ναού
Το κτίριο βρισκόταν στην συνοικία «*σαράντα κρήνες*», βόρεια του μεγάλου υδραγωγείου του Ουάλεντος. Απέναντι της εκκλησίας είναι οι λεγόμενες «*σαράντα βρύσες*», από τις οποίες σώζονται μόνο τέσσερις.

## Περιγραφή του ναού
Η εκκλησία έχει μήκος 10,30 μέτρα και πλάτος 9,10 μέτρα. Στην δεξιά μεριά έχει ανεγερθεί μιναρές.

## Ιστορία του ναού
Η ιστορία του ναού είναι άγνωστη, όπως επίσης και το χριστιανικό όνομα του ναού. Ο ναός μετατράπηκε από κάποιον που πέθανε το 1496 και θάφτηκε στον ναό.

## Κειμήλια του ναού
Στον ναό υπήρξε θαμμένος αυτός που τον μετέτρεψε σε Οθωμανικό τέμενος.

## Παραπομπές


## Πηγές
* 

Κατηγορία:Μοναστήρια στην Κωνσταντινούπολη
Κατηγορία:Εκκλησίες στην Κωνσταντινούπολη
Κατηγορία:Τζαμιά στην Κωνσταντινούπολη
Τέμενος Σοκολού Μεχμέτ Πασά

Το **Τέμενος Σοκολλού Μεχμέτ Πασά** (Τουρκικά Sokollu Mehmed Paşa Camii) είναι οθωμανικό τέμενος στην Καντίργκα (Kadirga) της περιοχής Φατίχ της Κωνσταντινούπολης, στην Τουρκία.

## Ιστορικό
thumb|right|250px|Χαρακτικό του Τέμενους το 1877.
Το τέμενος σχεδιάστηκε από τον Οθωμανό αρχιτέκτονα Μιμάρ Σινάν για τον μεγάλο βεζίρη Σοκολού Μεχμέτ Πασά, σύζυγο μίας από τις εγγονές του σουλτάνου Σουλεϊμάν του Μεγαλοπρεπούς, κόρης του Σουλτάνου Σελίμ Β' και της Χασεκί Νουρμπανού Σουλτάν, της πριγκίπισσας Εσμαχάν. Το κτίσιμό του ξεκίνησε το 1571 και ολοκληρώθηκε το 1572. Το τέμενος επίσημα έλαβε το όνομα της πριγκίπισσας, αλλά είναι περισσότερο γνωστό για τη σχέση του με τον διάσημο σύζυγό της.

## Εκτιμήσεις για τη θέση του κτιρίου
Εκτιμάται ότι στη θέση του τεμένους ήταν κατά την βυζαντινή περίοδο ο *[[ναός της Αγίας Αναστασίας της Φαρμακολύτριας]]*.

## Παραπομπές


## Εξωτερικοί σύνδεσμοι
* 

Κατηγορία:Οθωμανικά τζαμιά στην Κωνσταντινούπολη
Κατηγορία:Μιμάρ Σινάν
Τρεις Γέφυρες (συνοικία)

Οι **Τρεις Γέφυρες** είναι συνοικία της Αθήνας που βρίσκεται στο βορειοδυτικό τμήμα του δήμου Αθηναίων. Βρίσκεται στο βόρειο τμήμα της οδού Λιοσίων, κοντά στην συμβολή της με την Λεωφόρο Κηφισού και συνορεύει με τις συνοικίες των Κάτω Πατησίων, των Σεπολίων και με τους δήμους Αγίων Αναργύρων-Καματερού και Περιστερίου. Η περιοχή οφείλει το όνομά της στις γέφυρες που υπάρχουν σε αυτό το ύψος της Λεωφόρου Κηφισού. Η Γέφυρα (3 Γέφυρες), είναι εκ των παλαιοτέρων στο νομό Αττικής, και η σημαντική διαφορά της με άλλες γέφυρες ιδίου τύπου ήταν ο φωτισμός της, που δεν ήταν κάθετος από πλευράς κατόψεως (όπως έχει διαμορφωθεί σήμερα) αλλά, (παραπλεύρως) δεξιά και αριστερά της γέφυρας, δίπλα από την παράλληλη διάβαση των πεζών, που τα παλαιότερα χρόνια η διάβαση χρησιμοποιείτο πολύ συχνά, (τότε) λόγω του επαρκούς φωτισμού, αλλά και της ασφάλειας που παρείχε.

Η περιοχή αποτελεί σημαντικό συγκοινωνιακό κόμβο, καθώς εξυπηρετείται από πλήθος λεωφορειακών γραμμών του ΟΑΣΑ που συνδέουν το κέντρο της Αθήνας με τα βόρεια και δυτικά προάστια της πόλης. Επιπλέον, βρίσκεται σε κοντινή απόσταση από τον Κεντρικό Σταθμό Υπεραστικών Λεωφορείων (ΚΤΕΛ) Κηφισού, γεγονός που ενισχύει τη διασύνδεσή της με περιοχές της Βόρειας Ελλάδας και της Πελοποννήσου.

## Παραπομπές


Κατηγορία:Συνοικίες και περιοχές Αθήνας
Γηροκομείο (συνοικία)

Το **Γηροκομείο** είναι συνοικία της Αθήνας που βρίσκεται παράλληλα της λεωφόρου Κηφισίας, δίπλα στο Γηροκομείο της Αθήνας. Συνορεύει με τις περιοχές της Νέας Φιλοθέης, Αμπελοκήπων, Ελληνορώσων και τον δήμο Παλαιού Ψυχικού.

Η συνοικία ονομάστηκε έτσι λόγω της ύπαρξης (από τις αρχές της δεκαετίας του 1930) του Ιδρύματος του Γηροκομείου, δωρεάς των Ευσταθίου και Παλμύρας Λάμψα.

Στο Γηροκομείο υπάρχει και το Πάρκο για το Παιδί και τον Πολιτισμό (πρώην ΚΑΠΑΨ).

Εξυπηρετείται από λεωφορειακές γραμμές του ΟΑΣΑ και από την στάση *[[Σταθμός Πανόρμου (Μετρό Αθήνας)|Πανόρμου]]* της γραμμής 3 του μετρό της Αθήνας.

## Παραπομπές


Κατηγορία:Συνοικίες και περιοχές Αθήνας
Κεραμεικός (συνοικία)

Ο **Κεραμεικός** είναι συνοικία της Αθήνας που βρίσκεται δυτικά της Ακρόπολης, στην περιοχή του αρχαιολογικού χώρου του Κεραμεικού. Γειτονεύει με τις συνοικίες του Θησείου, των Πετραλώνων, το Γκάζι, το Βοτανικό και το Μεταξουργείο.

Η περιοχή οφείλει το όνομα της στον αρχαιολογικό χώρο του Κεραμεικού, που βρίσκεται στη ΒΑ. πλευρά της συμβολής των οδών Πειραιώς και Ερμού. Η τοποθεσία αυτή ήταν το νεκροταφείο της αρχαίας Αθήνας και σήμερα αποτελεί έναν από τους σημαντικότερους αρχαιολογικούς χώρους της Αθήνας.

Το 1962 αποκαλύφθηκε η ταφική ιερά οδός του Κεραμεικού με πλήθος ευρημάτων διαφόρων εποχών. Βρέθηκαν έως και υπολείμματα ωμού κρέατος ζώων, που προσφέρονταν κατά τη γεωμετρική και αρχαϊκή εποχή επί των τάφων ως τροφή για τις ψυχές των νεκρών.

Δίπλα στον Κεραμεικό βρίσκεται η τεχνόπολη του δήμου Αθηναίων που λειτουργεί στον χώρο του παλιού εργοστασίου υγραερίου, γνωστού ως γκάζι.

Η περιοχή εξυπηρετείται από τον ομώνυμο σταθμό της Γραμμής 3 του Μετρό.

Στην συνοικία εδρεύει και η ποδοσφαιρική ομάδα Α.Ε. Κεραμεικός. Πρόκειται για ένα επίσης πολύ ιστορικό σωματείο, καθώς συμμετείχε για πρώτη φορά στη Γ' Αθηνών το 1948. Το 1967 συγχωνεύθηκε υποχρεωτικά με το γειτονικό του "Όμιλο Θερμοπυλών", δημιουργώντας το "Γρανικό". Ο Γρανικός συμμετείχε ανελλειπώς στα πρωταθλήματα της ΕΠΣΑ είτε στη Β΄ είτε στη Γ΄ κατηγορία έως το 2005, όταν ξαναπήρε το όνομα του ιστορικότερου  από τους δύο πρόγονούς του και μετονομάσθηκε σε Κεραμεικό.

## Εικόνες

 Kerameikos 2008 - DerHexer 2.jpg|Ο Κεραμεικός και η συνοικία του Κεραμεικού
 Kerameikos, Ancient Graveyard, Athens, Greece (5300963898).jpg|Ι.Ν. Αγίας Τριάδας και αρχαίο νεκροταφείο


## Προσωπικότητες της περιοχής

* Ορφέας Αυγουστίδης, ηθοποιός 
* Δήμητρα Γαλάνη, τραγουδίστρια 
* Κωστής Μαραβέγιας, μουσικός 
* Μιχάλης Σαράντης, ηθοποιός 
* Βαλάντω Τρύφωνος, Κύπρια τραγουδίστρια 
* Coti K, μουσικός και μουσικός παραγωγός 

## Παραπομπές


## Εξωτερικοί σύνδεσμοι

*  (Δήμος Αθηναίων)

Κατηγορία:Συνοικίες και περιοχές Αθήνας
Κόμμα Νεοφιλελευθέρων

Το **Κόμμα Νεοφιλελευθέρων** (**Κ.ΝΦ.**) ήταν ένα βραχύβιο ελληνικό πολιτικό κόμμα του κεντρώου χώρου, με πρόεδρο τον Κωνσταντίνο Μητσοτάκη.

## Ιστορικό
Το Κόμμα Νεοφιλελευθέρων ιδρύθηκε στις 6 Σεπτεμβρίου 1977 από τον Κωνσταντίνο Μητσοτάκη, με σκοπό να μετάσχει στις εκλογές του ίδιου έτους. 

Σε συνέντευξη τύπου ο Μητσοτάκης δήλωσε ότι το Κόμμα Νεοφιλελευθέρων αποτελούσε απλώς «ανασύσταση» του βενιζελικού κόμματος «προσαρμοσμένου στις ανάγκες της εποχής μας».

Βασικός άξονας της προεκλογικής εκστρατείας του Κόμματος Νεοφιλελευθέρων υπήρξε η καταγγελία του «αντικρητισμού» της κυβέρνησης της Νέας Δημοκρατίας, στον οποίο αποδιδόταν η ολιγωρία στην αντιμετώπιση τοπικών αγροτικών προβλημάτων και το δυσανάλογα μικρό ποσοστό Κρητών που είχαν διοριστεί στο δημόσιο τομέα χωρίς διαγωνισμό.

Στις εκλογές απέσπασε 55.494 ψήφους και ποσοστό 1,08%. Παρότι δεν κατέβηκε σε όλες της εκλογικές περιφέρειες της χώρας (συμμετείχε μόνο σε 31 από τις 56 εκλογικές περιφέρειες) και παρ' ότι η επιρροή του κόμματος κυμάνθηκε σε χαμηλά επίπεδα, κατάφερε να κερδίσει δύο έδρες στη Βουλή των Ελλήνων λόγω της εξαιρετικής παρουσίας του στην Κρήτη όπου συγκέντρωσε 38.368 ψήφους, δηλαδή περίπου το 69% των συνολικών του ψήφων.

Μάλιστα κατάφερε να αναδειχθεί πρώτο κόμμα στην εκλογική περιφέρεια Χανίων με ποσοστό 25,71%, αφήνοντας πίσω το ΠΑ.ΣΟ.Κ. (23,44%), την Ε.ΔΗ.Κ. (20,55%), τη Νέα Δημοκρατία (16,01%) και το Κ.Κ.Ε. (10,67%), εξασφαλίζοντας μία έδρα για τον Κωνσταντίνο Μητσοτάκη.Στην εκλογική περιφέρεια Ρεθύμνου αναδείχθηκε δεύτερο κόμμα με ποσοστό 26,02%, πίσω από τη Νέα Δημοκρατία (29,49%) και μπροστά από το ΠΑ.ΣΟ.Κ. (24,27%) και την Ε.ΔΗ.Κ. (13,93%), εξασφαλίζοντας τη δεύτερη έδρα για τον Παύλο Βαρδινογιάννη.

Λίγους μήνες αργότερα, στις 10 Μαΐου 1978, ο Κωνσταντίνος Μητσοτάκης προσχώρησε στη Νέα Δημοκρατία, σε ένα άνοιγμα που είχε επιχειρήσει ο τότε αρχηγός της Κωνσταντίνος Καραμανλής στο χώρο του κέντρου. Μάλιστα συμμετείχε και στο κυβερνητικό σχήμα ως υπουργός Συντονισμού, διαδεχόμενος στο υπουργείο αυτό τον Γεώργιο Ράλλη. Ο δε Παύλος Βαρδινογιάννης παρέμεινε ανεξάρτητος και το 1983 προσχώρησε στο Κόμμα Φιλελευθέρων του Νικήτα Βενιζέλου, όπου ανέλαβε γενικός γραμματέας του κόμματος.

## Αποτελέσματα εκλογών
### Βουλή των Ελλήνων

## Παραπομπές


## Πηγές
*Κώστας Διγκαβές, «Εκλογές 1977», εκδόσεις Μπαρμπουνάκης, Θεσσαλονίκη 1979, σελίδες 49, 187, 189, 190, 202.
*Γιώργος Αναστασιάδης, Σύγχρονη πολιτική ιστορία της Ελλάδας (1974-1992),εκδ.Μαλλιάρης Παιδεία, Αθήνα, 1993

Κατηγορία:Φιλελεύθερα κόμματα στην Ελλάδα
Βοτανικός

Ο **Βοτανικός** είναι εκτός σχεδίου ζώνη του Κεντρικού Τομέα της Αθήνας ο οποίος διαχωρίζει την Πόλη των Αθηνών από τον Δυτικό Τομέα και τον Πειραιά. Οφείλει την ονομασία του στον Βοτανικό Κήπο των Αθηνών, όπου σήμερα διατηρεί τις εγκαταστάσεις του το Γεωπονικό Πανεπιστήμιο Αθηνών. Ο πληθυσμός είναι περίπου 5.000-6.000 άτομα και η έκταση είναι περίπου 0,5 τετραγωνικά χλμ.

## Θέση και περιγραφή
Ο Βοτανικός βρίσκεται εκατέρωθεν της Ιεράς οδού στα δυτικά του Δήμου Αθηναίων. Σήμερα λειτουργούν στην περιοχή κάποιες βιομηχανικές μονάδες, ενώ υπάρχουν και πολυάριθμες αποθήκες. Συνιστά σημαντική παραγωγική ζώνη και συγκοινωνιακό κόμβο της Αττικής, ενώ τη Λεωφόρο Αθηνών επιλέγουν για την εγκατάστασή τους και αρκετές επιχειρήσεις, μεταξύ άλλων το Χρηματιστήριο Αθηνών. Υπήρξε στο παρελθόν σπουδαία βιομηχανική περιοχή με εργοστάσια γαλακτοκομικών προϊόντων, όπως το εργοστάσιο της ΕΒΓΑ και χαρτοποιίες. Τα τελευταία χρόνια ο Βοτανικός έχει γίνει περιοχή νυχτερινής διασκέδασης αφού πολλές παλιές βιοτεχνίες και αποθήκες έχουν σήμερα μετατραπεί σε νυχτερινά κέντρα διασκέδασης με ζωντανή μουσική.

Η περιοχή του Βοτανικού ορίζεται βόρεια από την Ιερά Οδό, ανατολικά από τη λεωφόρο Κωνσταντινουπόλεως, νότια από τη λεωφόρο Πέτρου Ράλλη και δυτικά από το Ρουφ. Στη περιοχή υπάρχουν οι εκκλησίες Αγίου Πολυκάρπου, Αγίου Νικολάου, Αγίας Μαρκέλλας, Προφήτη Δανιήλ και Τριών Παρθένων. Τα τελευταία χρόνια η περιοχή συνδέθηκε με την γραμμή 3 του μετρό και εξυπηρετείται από τον σταθμό του Ελαιώνα.

## Τζαμί
Το Τζαμί του Βοτανικού βρίσκεται σε μια παλιά εγκαταλελειμμένη ναυτική βάση της περιοχής και αποτελεί το πρώτο τζαμί στην Αθήνα.

## Προσωπικότητες της περιοχής

* Μιχάλης Δέλτα, μουσικός 
* Γιώργος Μαρίνος, σόουμαν 
* Θανάσης Μπέμπης, ποδοσφαιριστής 
* Θεόδωρος Βενάρδος, ληστής τραπεζών 

## Φωτογραφίες

 Metro-elaionas.jpg|Μετρό Ελαιώνα
 Bridge-botanikos.jpg|Γέφυρα Κηφισού
 Votanikos.jpg|Βιομηχανικοί χώροι
 Kifisou.jpg|Λεωφόρος Κηφισού
 Agricultural University of Athens.jpg|Γεωπονικό Πανεπιστήμιο Αθηνών


## Παραπομπές



Κατηγορία:Συνοικίες και περιοχές Αθήνας
Κατηγορία:Βιομηχανικές ζώνες Αττικής
Θεοτόκος εν τω Σίγματι

Ο **ναός της Θεοτόκου εν τω Σίγματι** υπήρξε ελληνική χριστιανική εκκλησία στην Κωνσταντινούπολη.

## Τοποθεσία
Στο Βυζάντιο υπήρχαν δύο συνοικίες με το όνομα **Σίγμα**, διότι εκεί είχαν ανεγερθεί περίστηλα κτίρια που είχαν το σχήμα του αρχαίου Ελληνικού γράμματος *σίγμα* (**C**). Ο Κεδρηνός αναφέρει: «*εν τω ημικυκλίω ό νύν λέγεται Σίγμα*». Ο Ζώσιμος περιγράφει τον χώρο του λιμανιού λέγοντας ότι από το σχήμα της στοάς ο τόπος που περιέβαλε το λιμάνι λεγόταν «*σίγμα*». Εκτός αυτού συχνά μνημονεύεται και μια άλλη, δεύτερη  περιοχή με το ίδιο όνομα, η οποία πιθανόν να είχε ένα κτήριο του σχήματος αυτού. Η συνοικία αυτή, στην οποία  αναφέρονταν μια εκκλησία με το όνομα «*η Θεοτόκος εν τω Σίγματι*» ευρίσκονταν κοντά στο εξακιόνιο, την λεγόμενη συνοικία των «*Έξι μαρμάρων*», όπως μας αναφέρει ο Πορφυρογέννητος, εξιστορούμενος την επάνοδο του παππού του, Μιχαήλ από την Τεφρική και την Γερμανίκεια.

## Περιγραφή
Ο ναός βρίσκεται μέσα σε κήπο. Το κτίριο είναι Βυζαντινό, επίμηκες, ύψους τεσσάρων μέτρων. Το υπόγειο  εσωτερικό του ναού έχει διπλό θόλο, ο οποίος υποκρατείται από πέντε μαρμάρινες στήλες, διαμέτρου 0,45 μέτρων και απόστασης τριών μέτρων η μία από την άλλη. Τα κιονόκρανα είναι απλούστατα χωρίς τα συνηθισμένα κοσμήματα και σταυρούς. Οι εξωτερικοί τοίχοι έχουν πάχος 1,25 μέτρα, και πλάτος έξι μέτρα. Οι έξοδοι σήμερα είναι φραγμένοι με πέτρες. Το κονίαμα ολοσχερώς σώζεται σε πολλά διαστήματα. Ο θόλος έχει στρογγυλές οπές. Προς την δυτική μεριά υπάρχει ένα μεγάλο τετράγωνο παράθυρο, από το οποίο μπαίνει άπλετο φως. Οι εξωτερικοί του τοίχοι είναι χτισμένοι από λίθους λαξευτούς και πλίνθους. Από την διακόσμηση του ναού λείπουν μερικοί μαρμάρινοι κίονες, πλάκες και επικήδειες επιγραφές, τις οποίες λένε ότι τις αφαίρεσε  ένας πρώην ιδιοκτήτης του κτηρίου. Τις πούλησε, και εκτός αυτού έψαχνε, ή κατά άλλους βρήκε έναν θησαυρό.

## Ιστορία
Ο Κωδινός ιστορεί, ότι την εκκλησία αυτή, πρώτα ο Μέγας Κωνσταντίνος έκτισε, και μετά ο Ιουστινιανός ο Μέγας την ανέκτησε.
Όπως μας λένε ο Κωδινός, ο Κεδρηνός και ο Συμεών ο Μάγιστρος, την εκκλησία αυτή ανοικοδόμησε εκ βάθρων ο αυτοκράτορας Μακεδόνας αφού είχε καταστραφεί από σεισμό, στον οποίο μάλιστα σκοτώθηκαν όλοι οι εκεί ψάλοντες. Στον σεισμό αυτό μάλιστα παρευρέθη και ο Λέων ο Σοφός ο οποίος εκεί συνεκκλησιάζονταν, και μόνο από ευτυχή σύμπτωση διέφυγε τον θάνατο.

## Κειμήλια
Στον κήπο του ναού βρίσκεται χριστιανικό νεκροταφείο. Αυτό συνηθιζόταν σε όλες τις χριστιανικές εκκλησίες και μονές της Κωνσταντινούπολης. Οι πτωχοί και μη δυνάμενοι να ενταφιάζονται εντός των ευαγών οίκων, μετακομίζονταν στα προάστια μνήματα, εξ ου και του ιστορικού Θεοφάνους «*τα ενάστεια και προάστια μνήματα*».

## Πηγές
* 

Κατηγορία:Εκκλησίες και μοναστήρια της Βυζαντινής Κωνσταντινούπολης
Κατηγορία:Πρώην εκκλησίες στην Τουρκία
Σεπόλια

Τα **Σεπόλια** είναι συνοικία της Αθήνας που βρίσκεται βορειοδυτικά του κέντρου της πόλης. Βρίσκεται κοντά στις συνοικίες των Κάτω Πατησίων, του Αγίου Νικολάου και του Κολωνού. 

Από τα Σεπόλια διέρχεται η γραμμή 2 του μετρό και η περιοχή εξυπηρετείται από τον σταθμό «Σεπόλια».

Τον 19ο αιώνα τα Σεπόλια ήταν χωριό της Αττικής, διακριτό γεωγραφικά από την Αθήνα. Στην απογραφή του 1879 είχαν πληθυσμό 278 κατοίκους.  Η ονομασία της περιοχής προήλθε από παραφθορά στη Νεοελληνική της αρχαίας έκφρασης *έσω πόλις* (*Εσω-πόλια* --> *Εσπόλια* --> *Σεπόλια*), όπως το *έσω αλώνια* έγινε *εσάλωνα* και στο τέλος Σάλωνα.

Στα 1870 ανεγέρθηκε ο ναός του Αγίου Μελετίου.

## Αθλητισμός
Το πιο γνωστό σωματείο της περιοχής είναι ο **[[Α.Σ. Άφοβος Σεπολίων|Άφοβος Σεπολίων]]**, που ιδρύθηκε το 1936. 

### Α.Ο. Τρίτων
Ο **[[Α.Ο. Τρίτων Αθηνών|Αθλητικός Όμιλος Τρίτων]]** είναι αθλητικός σύλλογος που δραστηριοποιείται στην καλαθοσφαίριση με έτος ίδρυσης το 1942. Ιδρύθηκε κατά την περίοδο της Κατοχής από μια ομάδα αθλητών του Πανελληνίου και οφείλει την ονομασία του στο υποβρύχιο *[[Τρίτων (υποβρύχιο Υ-5)|Τρίτων]]*, το οποίο βυθίστηκε από τους Ιταλούς κατά τη διάρκεια του Β’ Παγκοσμίου Πολέμου.

Μέχρι και σήμερα έχει σταθερή πορεία έχοντας στο παρελθόν αγωνιστεί και στα πρωταθλήματα της Α' Εθνικής και Β' Εθνικής. Πρώτη έδρα του αποτέλεσε ένα ανοικτό γήπεδο επί της οδού 3ης Σεπτεμβρίου κοντά στην Πλατεία Βικτωρίας και τη δεκαετία του 1960 μεταφέρθηκε στα Σεπόλια.
μικρογραφία

## Προσωπικότητες
* Άλεξ Αντετοκούνμπο, καλαθοσφαιριστής
* Γιάννης Αντετοκούνμπο, καλαθοσφαιριστής, πρωταθλητής 2021 ΝΒΑ με τους Μιλγουόκι Μπακς.
* Θανάσης Αντετοκούνμπο, καλαθοσφαιριστής
* Κώστας Αντετοκούνμπο, καλαθοσφαιριστής
* Κώστας Αρβανίτης, δημοσιογράφος και ευρωβουλευτής
* Δημήτρης Κοντομηνάς, επιχειρηματίας
* Άγγελος Μενδρινός, αθλητικογράφος
* Νίκος Παππάς, ευρωβουλευτής και παλαίμαχος καλαθοσφαιριστής
* Αργύρης Χιόνης, ποιητής και συγγραφέας

## Παραπομπές


## Εξωτερικοί σύνδεσμοι

* Α.Σ. Άφοβος
* Ερασιτεχνικό Ποδόσφαιρο, Άφοβος

Κατηγορία:Συνοικίες και περιοχές Αθήνας
Ακαδημία (Αθήνα)

Η **Ακαδημία** είναι μια από τις κεντρικότερες περιοχές της Αθήνας. Βρίσκεται ανάμεσα στην Ομόνοια, στην Πλατεία Κάνιγγος, στα Εξάρχεια, στη Νεάπολη και στο Κολωνάκι. Διασχίζεται από τρεις παράλληλες οδούς (Σταδίου, Πανεπιστημίου, Ακαδημίας). Είναι η πιο πολυσύχναστη περιοχή της Αθήνας και είναι γεμάτη εμπορικά καταστήματα, τράπεζες, υπηρεσίες και πνευματικά ιδρύματα.

Στην περιοχή βρίσκεται η Ακαδημία Αθηνών, το κεντρικό κτίριο του ΕΚΠΑ και το κτίριο που στέγαζε ως το 2017 την Εθνική Βιβλιοθήκη της Ελλάδος. Τα τρία αυτά κτίρια αποτελούν τη λεγόμενη αθηναϊκή τριλογία. 

Ακόμη, στην περιοχή βρίσκονται:
* Το κεντρικό κτίριο της Τράπεζας της Ελλάδος
* Το Νομικό Συμβούλιο του Κράτους
* Το Συμβούλιο της Επικρατείας  
* Το Οφθαλμιατρείο Αθηνών
* Ο καθολικός ναός του Αγίου Διονυσίου και πολλά άλλα κτίρια.

Η Ακαδημία εξυπηρετείται απ' τον σταθμό Πανεπιστήμιο της γραμμής 2 του μετρό και από πολλές γραμμές λεωφορείων και τρόλεϊ.

## Προσωπικότητες της περιοχής

* Κωστής Παλαμάς, ποιητής 

## Παραπομπές


## Εξωτερικοί σύνδεσμοι
*Υπουργείο πολιτισμού, πληροφορίες για την Ακαδημία Αθηνών

Κατηγορία:Συνοικίες και περιοχές Αθήνας
Τέμενος του πεπληρωμένου φρέατος

Το τέμενος με το όνομα **Πουρ κουγιού μεστζηδί**, δηλαδή **τέμενος του πεπληρωμένου φρέατος** υπήρξε ελληνική χριστιανική εκκλησία στην Κωνσταντινούπολη.

## Η τοποθεσία του ναού
Το κτίριο βρίσκεται κτισμένο κοντά στο τέμενος του Σεΐχ Μουράδ.

## Περιγραφή του ναού
Το κτίριο βρίσκεται κτισμένο σε περίβολο και είναι τρουλωτό χωρίς μιναρέ. Η τοιχοποιία του διαφέρει από όλες τις άλλες σωζόμενες βυζαντινές εκκλησίες. Ο Σεΐδ Αλής δεν μας λέει για την ετυμολογία του ονόματος.  
## Ιστορία του ναού
Η ιστορία του ναού δεν διασώζεται, ούτε και ξέρουμε πότε μετατράπηκε σε τέμενος. Το βακούφιο του ναού ανήκει στον Χοσρέφ Κιατήμπ, του οποίου ο τάφος είναι άγνωστος.
## Πηγές
* 

Φρεατος
Φρεατος
Κατηγορία:Τζαμιά στην Κωνσταντινούπολη
Ερυθρός Σταυρός (συνοικία)

Η συνοικία του **Ερυθρού Σταυρού** βρίσκεται στη Αθήνα ανάμεσα στις συνοικίες Αμπελόκηποι, Ελληνορώσων και Γηροκομείο. Πήρε το όνομά της από το  Νοσοκομείο Ερυθρός Σταυρός το οποίο βρίσκεται στο κέντρο της. Στη συνοικία βρίσκεται ακόμη η Σχολή της Αστυνομίας και το Υπουργείο Δικαιοσύνης. Εξυπηρετείται από την γραμμή 3 τού μετρό και από πλήθος λεωφορειακών γραμμών.

Στη συνοικία εδρεύει ο σύλλογος Ζευς Ερυθρού Σταυρού.

Κατηγορία:Συνοικίες και περιοχές Αθήνας
Ναυμαχία της Άνδρου

Η **Ναυμαχία της Άνδρου** σημειώθηκε επί τουρκοκρατίας στις 17 Μαΐου του 1790 στον πορθμό του Καφηρέα, (Εύβοιας - Άνδρου) παρά τους ακραίους ΒΔ. όρμους της Άνδρου, εξ ου και η ονομασία της. 

Σ΄ αυτήν την ναυμαχία ενεπλάκησαν τα 9 πλοία του Λάμπρου Κατσώνη με τουρκική μοίρα 15 πλοίων στην οποία προσέτρεξε προς βοήθειά της και μια αλγερινή αποτελούμενη επίσης από 15 πλοία. Παρά τον άνισο σε αριθμό εχθρικών πλοίων ο Κατσώνης δεν δείλιασε να ναυμαχήσει. Κατά τη ναυμαχία αυτή που συνεχίστηκε και την επόμενη ημέρα ο Κατσώνης έχασε 5 πλοία (2 που καταλήφθηκαν από Αλγερινούς και 3 που αυτοπυρπολήθηκαν από τους κυβερνήτες τους για να μη γίνουν λάφυρα του εχθρού) καθώς και 565 άνδρες αξιωματικούς και ναύτες νεκρούς και 53 τραυματίες. Από τους Τούρκους και Αλγερινούς βεβαιώνονταν ότι φονεύθηκαν περί τους 3.000.
 
Στη συνέχεια ο Κατσώνης ανασυγκροτώντας το υπόλοιπο του στόλου του κατέφυγε στο Πόρτο Κάγιο στο Ακρωτήριο Ταίναρο.

Την εποχή εκείνη ο  στόλος του Λάμπρου Κατσώνη είχε χαρακτηριστεί  από τις ναυτικές Μεγάλες Δυνάμεις ως πειρατικός πλην όμως είχε την κάλυψη και την υποστήριξη της Αυτοκράτειρας της Ρωσίας Αικατερίνης της Μεγάλης.

Από αυτή τη ναυμαχία βγήκε η παροιμία: "Αν σ' αρέσει Μπάρμπα-Λάμπρο ξαναπέρνα από την Άνδρο". 

Κατηγορία:Μάχες της Οθωμανικής Αυτοκρατορίας
Ναυμαχια
Ανδρου
Μακρυγιάννη

Η συνοικία **Μακρυγιάννη** είναι συνοικία της Αθήνας που βρίσκεται νότια της πλατείας Συντάγματος, κάτω από την Ακρόπολη. Την ονομασία της οφείλει στον στρατηγό Ιωάννη Μακρυγιάννη, που κατοικούσε εκεί. Από την περιοχή αυτή ξεκινά η λεωφόρος Συγγρού.

Η συνοικία Μακρυγιάννη συνδέεται με το δίκτυο του μετρό της Αθήνας μέσω του σταθμού Ακρόπολη της γραμμής 2.

## Εικόνες
 
 Swedish Institute at Athens.jpg|Σουηδικό Ινστιτούτο
 Finnish Institute at Athens 2.jpg|Φινλανδικό Ινστιτούτο


## Δείτε επίσης
*Ιωάννης Μακρυγιάννης

## Προσωπικότητες της περιοχής

* Κωνσταντίνος Βήτα, μουσικοσυνθέτης και μουσικός 
* Μαρία Ναυπλιώτου, ηθοποιός 
* Άννυ Κωνσταντινίδου, μπασκετμπολίστρια

## Παραπομπές


## Εξωτερικοί σύνδεσμοι
*  (Δήμος Αθηναίων)

Κατηγορία:Συνοικίες και περιοχές Αθήνας
Τέμενος του Σεΐχ Μουράδ

Το τέμενος με το όνομα **Σεΐχ Μουράδ μεστζηδί**, δηλαδή **τέμενος του Σεΐχ Μουράδ** υπήρξε ελληνική χριστιανική εκκλησία στην Κωνσταντινούπολη.
## Η τοποθεσία του ναού
Το κατερειπωμένο αυτό οικοδόμημα κείται ανατολικά του βασιλικού τεμένους Σελιμιέ. αντίκρυ στα λουτρά του Μουφτή Αλή. Η Οθωμανική αυτή συνοικία βρίσκεται βόρεια του Ναού της Αγίας Θεοδοσίας. 
## Περιγραφή του ναού
Το κτίριο είναι σταυροειδές, μήκους περίπου 15 μέτρων και πλάτους 13 μέτρων. Ο τρούλος του έχει καταρρεύσει.  Από τον μιναρέ δεν σώζεται ίχνος. Το εσωτερικό του ναού είναι γεμάτο μάρμαρα και τούβλα. Σε μερικά μέρη φαίνονται τμήματα μαρμάρου και μικρά κιονόκρανα. Οι θυρίδες και αψίδες είναι αρμονικότατες. Οι τοίχοι είναι κατασκευασμένοι από πέτρες λαξευτές και μεγάλους τετράγωνους πλίνθους. Το κονίαμα των αψίδων είναι καλυμμένο από ονόματα Αγίων Μουσουλμάνων. Στα νότια του ναού περνάει η ομώνυμη δημόσια οδός του Σεΐχ Μουράδ που χωρίζει τον ναό από τον εκτενή κήπο που ανήκει σε χριστιανούς Αλβανούς. Στην ανατολική πλευρά του ναού βρίσκεται επιμήκης Βυζαντινή στέρνα βάθους δύο ή τριών μέτρων και μήκους 21,50 μέτρων επί 6,30 μέτρων που την υποκρατούν δεκατέσσερις μαρμάρινοι κίονες σε δύο σειρές. Οι κίονες είναι όλοι άνισοι, τα κιονόκρανα φέρουν σταυρούς, και είναι, με μία μόνο εξαίρεση, ευτελέστατα, και σε μερικούς κίονες είναι διπλά. Σήμερα η στέρνα είναι γεμάτη υγρά μπάζα. 
## Ιστορία του ναού
Λίγα ξέρουμε για την ιστορία του ναού. Ο χριστιανικός ναός ίσως παλιά να ήταν της Αγίας Παρασκευής. Δεν είναι γνωστό πότε μετατράπηκε σε τέμενος, ούτε και που είναι ο τάφος του Σεΐχ Μουράδ. 
## Πηγές
* 

Σειχ Μουραδ
Σειχ Μουραδ
Κατηγορία:Τζαμιά στην Κωνσταντινούπολη
Αναφιώτικα

Τα **Αναφιώτικα** είναι συνοικία της Αθήνας που βρίσκεται στη βορειανατολική πλευρά του βράχου της Ακρόπολης, στα όρια της συνοικίας της Πλάκας. 

## Ιστορία
Η συνοικία δημιουργήθηκε στα μέσα του 19ου αιώνα, όταν εγκαταστάθηκαν στην περιοχή εργάτες από την Ανάφη, που είχαν έρθει στην Αθήνα για να εργαστούν ως χτίστες στην ανοικοδόμηση της πόλης και στην ανέγερση των ανακτόρων του Όθωνα. Αυτοί αρχικώς κατοικούσαν στη περιοχή της Ζωοδόχου Πηγής στην οδό Ακαδημίας, όπου το κράτος τους είχε διαθέσει κάποια μικρά οικόπεδα για να εγκατασταθούν οικογενειακώς και μονίμως. Σύντομα όμως οι τιμές των οικοπέδων και των κατοικιών ανέβηκαν υπερβολικά και καθώς οι εργάτες αυτοί δεν είχαν καμία πρόθεση να μετακινηθούν κάπου μακριά αποφάσισαν να εγκατασταθούν παράνομα στον Ιερό Βράχο. Ως πρώτοι οικιστές αναφέρονται ένας ξυλουργός (Γ. Δαμίγος) και ένας κτίστης (Μ. Σιγάλας) από την Ανάφη. Αυτοί μετέφεραν στον Βράχο τα δομικά υλικά με την απαραίτητη μυστικότητα που απαιτούσαν οι συγκυρίες και μέσα σε μία μόνο νύχτα με συλλογική εργασία έστησαν τα δύο πρώτα σπιτάκια της συνοικίας. Μερικές μέρες αργότερα κάποιοι Αθηναίοι από το Ριζόκαστρο αντιλήφθηκαν τα αυθαίρετα κτίσματα και κάλεσαν την Πολεοδομία, αλλά μέχρι να εντοπιστεί ο αρμόδιος και να ενεργήσει δεόντως το παράδειγμα των δύο ακολούθησαν κι άλλοι Αναφιώτες με αποτέλεσμα οι κατοικίες να πολλαπλασιαστούν, με τις αρχές παράλληλα να μην παίρνουν κάποιο δραστικό μέτρο. Το μεγαλύτερο μέρος των Αναφιώτικων χτίστηκε κυρίως κατά την περίοδο της έξωσης του Όθωνα και της μεσοβασιλείας.

Η συνοικία χτίστηκε ακολουθώντας την αρχιτεκτονική των Κυκλάδων. Οι Αναφιώτες αναστήλωσαν παράλληλα με την εγκατάστασή τους, τους δύο ναούς που βρίσκονταν στην περιοχή από τον 17ο αιώνα, τον ναό του Αγίου Συμεών  και του Αγίου Γεωργίου των Βράχων.  
left|200px|thumb|Τα Αναφιώτικα
Μετά τη Μικρασιατική Καταστροφή του 1922 χτίστηκε προσφυγική συνοικία με παραπήγματα στα ανατολικά των Αναφιώτικων εμπλουτίζοντας την σύνθεση του πληθυσμού. Τη δεκαετία του 1950 τμήμα της συνοικίας κατεδαφίστηκε στα πλαίσια ανασκαφών. Την δεκαετία του 1980 απαλλοτριώθηκε περίπου το 1/3 της συνοικίας προς τα τείχη από το υπουργείο πολιτισμού ώστε να αποκαλυφθεί ο αρχαίος Περίπατος. Τα επόμενα χρόνια η περιοχή μαζί με την Πλάκα αναβαθμίστηκε σημαντικά και σήμερα παραμένουν μόνο 45 οικήματα τα οποία έχουν κηρυχθεί διατηρητέα. Τα οικήματα έχουν επιφάνεια από 8 έως 36 τ.μ. Οι κάτοικοι των Αναφιώτικων το 2015 ήταν 65 και ανάμεσά τους υπήρχαν 4 παιδιά.

## Προσωπικότητες της περιοχής

* Μαρίζα Κωχ, τραγουδίστρια και τραγουδοποιός 

## Παραπομπές


## Βιβλιογραφία
* *Μοναστηράκι - Πλάκα,* Άρτεμις Σκουμπουρδή

## Εξωτερικοί σύνδεσμοι

* Μετσόβιο Πολυτεχνείο, τα Αναφιώτικα
* 

Ακροπολη
Κατηγορία:Πλάκα
Κατηγορία:Ακρόπολη Αθηνών
Μπουρνάζι

Το **Μπουρνάζι** είναι συνοικία του Δήμου Περιστερίου. Βρίσκεται στην ανατολική πλευρά του δήμου κοντά στην Λεωφόρο Κηφισού. Το Μπουρνάζι αποτελούσε βιομηχανική περιοχή κατά το παρελθόν. Από τα τέλη της δεκαετίας του '90 όμως, η περιοχή γύρω από την πλατεία Μπουρναζίου, μετατράπηκε σε κέντρο αναψυχής και νυχτερινής διασκέδασης της δυτικής Αττικής, καθώς μεγάλο μέρος των παλιών εργοστασιακών εγκαταστάσεων μετατράπηκε σε νυχτερινά μαγαζιά και καφετέριες και η περιοχή ταυτίστηκε κυρίως με την νυχτερινή διασκέδαση.

Στην περιοχή εξακολουθούν να διατηρούνται κάποιες αποθήκες, ενώ παράλληλα υπάρχει και ανοικοδόμηση κατοικιών. Στο Μπουρνάζι υπήρχαν οι εγκαταστάσεις του τηλεοπτικού σταθμού Alter, ο οποίος διέκοψε την λειτουργία του το 2012.

Κατηγορία:Συνοικίες του Δήμου Περιστερίου
Περισσός

Ο **Περισσός**  είναι συνοικία της οποίας ένα πολύ μικρό τμήμα ανήκει στον Δήμο Αθηναίων και το υπόλοιπο στον Δήμο Νέας Ιωνίας. 

Στο κέντρο του Περισσού βρίσκεται ο Ιερός Ναός της Αγίας Αναστασίας της Φαρμακολυτρίας που χτίστηκε από τους Μικρασιάτες κατοίκους της περιοχής, σε ανάμνηση του ομώνυμου ναού που υπήρχε στο Χορόσκιοϊ της Μικράς Ασίας πριν από τη Μικρασιατική Καταστροφή.  

Στον Περισσό ανεγείρεται το Ιωνικό Κέντρο, ένας πολυχώρος-σύμβολο του Μικρασιατικού Ελληνισμού, που περιλαμβάνει τον Ιερό Ναό Αγίου Γεωργίου του Νεαπολίτου, Συνεδριακό και Πολιτιστικό Κέντρο, με Εντευκτήριο, Εστία Φιλοξενίας και Παιδικό Σταθμό.

Ο Περισσός ήταν βιομηχανική περιοχή στο παρελθόν και εξακολουθούν να διατηρούνται στην περιοχή πολλά παλιά εργοστασιακά κτίρια. Σήμερα ένα μέρος τους  και χρησιμοποιείται ως κτίρια γραφείων ή εμπορικών καταστημάτων. Στην περιοχή του Περισσού βρίσκονται τα γραφεία του ΚΚΕ και λίγο δυτικότερα, στα σύνορα με την Νέα Φιλαδέλφεια, το γήπεδο της ΑΕΚ.

Η περιοχή εξυπηρετείται από τον ομώνυμο σταθμό της γραμμής 1 του μετρό. Το τμήμα το οποίο ανήκει στον Δήμο Αθηναίων είναι εκείνο το οποίο περικλείεται ανάμεσα στις οδούς Τάκη Σινοπούλου και Γάγγρας και το υπόλοιπο ανήκει στον Δήμο Νέας Ιωνίας. .

## Παραπομπές



Κατηγορία:Συνοικίες δήμου Νέας Ιωνίας
Κατηγορία:Συνοικίες και περιοχές Αθήνας
Σινάν Πασά Μεστζιντί

Το **Σινάν Πασά Μεστζιντί** (τουρκ. *Sinan Paşa Mescidi*) είναι μικρό τέμενος στην Κωνσταντινούπολη. Μια περιγραφή του ερειπωμένου κτιρίου παραδίδει ο Αλέξανδρος Πασπάτης στο έργο *Βυζαντιναί μελέται Τοπογραφικαί και ιστορικαί* (1877), ο οποίος τοποθετεί το τέμενος νότια της Πύλης που βρισκόταν στο Φανάρι και ονομαζόταν Αγιά-καπουσού. Στην εξωτερική πλευρά  του βήματος φέρει Βυζαντινά ή μάλλον Ελληνικά κοσμήματα, τα μόνα που διασώζονται σε εκκλησιαστικό τοίχο. Το δάπεδο του ναού από την νότια μεριά είναι ισόγειο μετά την είσοδο. Την αριστερή πλευρά υποκρατεί παχύτατος και έρημος τοίχος από λίθους και πλίνθους. Το ιερό είναι υψηλότατο. Κάτω από τον ναό βρίσκεται ένα μεγάλο υπόγειο, χωρίς είσοδο. Η κατασκευή των τοίχων μοιάζουν με αυτήν των χερσαίων τειχών της Κωνσταντινουπόλεως, όπου και αναφέρονται τα ίδια κοσμήματα και γράμματα.

Ο ναός αυτός φέρεται και ως «αρχαία εκκλησία», ωστόσο η ιστορία ενός προγενέστερου ναού δεν διασώζεται. Σύμφωνα με την περιγραφή του Πασπάτη, οι ντόπιοι διηγούνταν έναν μύθο, κατά τον οποίο όποιος τόλμησε να χτίσει το σπίτι του στον ναό αυτόν, αιφνιδίως απεβίωσε. Ο ίδιος εικάζει πως πιθανώς επρόκειτο για εκκλησία της Αγίας Ιουλιανής της μάρτυρος κοντά στον Στρόβυλο ή στην Στροβυλαία, όπως επί Βυζαντίου ονομάζονταν η συνοικία αυτή. Υπήρχε όμως και η εκκλησία του Βαπτιστού και Προδρόμου στην ίδια συνοικία. Το ναό μετέτρεψε σε τέμενος ο αρχιναύαρχος Σινάν Πασάς, αδερφός του επιφανούς Ρουστέμ Πασά, γαμβρού επί θυγατέρα του σουλτάνου Σουλεϊμάν. Δεν είναι γνωστό πότε ο ναός μετατράπηκε σε τζαμί, αλλά πιθανολογείται πως έγινε επί σουλτάνου Σουλεϊμάν, που βασίλεψε από το 1520 ως το 1566.

## Πηγές
* 

Κατηγορία:Εκκλησίες στην Κωνσταντινούπολη
Κατηγορία:Τζαμιά στην Κωνσταντινούπολη
Πεντάγωνο (Αθήνα)

Το **Πεντάγωνο** είναι περιοχή της Αθήνας που βρίσκεται ανάμεσα στις περιοχές Νέο Ψυχικό και Παπάγου. Στο Πεντάγωνο βρίσκεται το στρατόπεδο Παπάγου το οποίο αποτελεί έδρα του Υπουργείου Εθνικής Άμυνας. Η περιοχή διασχίζεται από την λεωφόρο Μεσογείων. Από το Πεντάγωνο διέρχεται η γραμμή 3 του μετρό και η περιοχή εξυπηρετείται από τον σταθμό Εθνική Άμυνα.

## Παραπομπές


## Εξωτερικοί σύνδεσμοι
* 

Κατηγορία:Συνοικίες και περιοχές Αθήνας
Hala Olivia

Η **Hala Olivia** () είναι κλειστή αρένα στο Γκντανσκ της Πολωνίας. Χρησιμοποιείται κυρίως για αγώνες χόκεϊ επί πάγου. Επίσης, υπήρξε η έδρα της Πρόκομ Γκντίνια για τους αγώνες της στην Ευρωλίγκα. Η Hala Olivia εγκαινιάστηκε το 1970 και η χωρητικότητα της ανέρχεται σε 5.500 θεατές.

Στο στάδιο φιλοξενήθηκαν οι αγώνες του δεύτερου προκριματικού ομίλου στο Ευρωμπάσκετ 2009. 

## Παραπομπές


Κατηγορία:Αθλητικές εγκαταστάσεις στo Γκντανσκ
Κατηγορία:Γήπεδα χόκεϊ επί πάγου στην Πολωνία
Κατηγορία:Γήπεδα καλαθοσφαίρισης στην Πολωνία
Κατηγορία:Κλειστά στάδια στην Πολωνία